নেপোলিয়ন বোনাপার্ট
নেপোলিয়ন দ্য বোনাপার্ট ১৭৬৯ সালের ১৫ আগস্ট ফ্রান্সের করসিকার এজাক্সিউ শহরে জন্মগ্রহণ করেন। তাঁর জন্মের মাত্র একবছর আগে দ্বীপটি জেনোয়া প্রজাতন্ত্র কর্তৃক ফ্রান্সকে দেওয়া হয়। পরবর্তীতে তিনি নেপোলিয়ন বোনাপার্ট নামেই অধিক পরিচিতি লাভ করেন। বোনাপার্ট পরিবার মূলত লুনিজিয়ানায় বসতি স্থাপনকারী লোম্বার্ড বংশোদ্ভূত তুস্‌কান গোত্রের অন্তর্ভুক্ত, যারা ইতালির একটি অভিজাত সম্প্রদায় হিসেবে বিবেচিত হতেন। পরিবারটি ফ্লোরেন্সে গমন করে এবং দুটি অংশে বিভক্ত হয়ে পড়ে। এদের মধ্যে অধিক গ্রহনযোগ্য, বোনাপার্ট-সারজানা, ফ্রান্স ত্যাগ করতে বাধ্য হন এবং ১৬শ শতাব্দীতে তৎকালীন জেনোয়া প্রজাতন্ত্রের অন্তর্ভুক্ত দ্বীপ করসিকাতে আগমন করেন।
দ্বিতীয় নেপোলিয়ন
নেপোলিয়ান যখন ৪ এপ্রিল ১৮১৪ সিংহাসন ত্যাগ করেন, তখন তিনি সম্রাট হিসেবে তার ছেলের নাম দেন। কিন্তু জোট অংশীদাররা নেপোলিয়নের উত্তরাধিকারী হিসেবে তার পুত্রকে স্বীকার করতে অস্বীকার করে। এইজন্য নেপোলিয়ন কয়েকদিন পরে নিঃশর্তভাবে পদ থেকে অবসর নিতে বাধ্য হয়। যদিও দ্বিতীয় নেপোলিয়ন আসলে ফ্রান্স শাসন করেনি, তবে তার বাবার পতনের পর তিনি সংক্ষিপ্তভাবে ফরাসি সাম্রাজ্যের নামমাত্র শাসক হয়েছিলেন। যখন তার খুড়তুত ভাই লুই-নেপোলিয়ন বোনাপার্ট ১৮৫২ সালে দ্বিতীয় ফরাসি সাম্রাজ্য গড়ে পরবর্তী সম্রাট হন, তিনি দ্বিতীয় নেপোলিয়নের সংক্ষিপ্ত রাজত্ব স্বীকার করে নিজেকে তৃতীয় নেপোলিয়ন নাম দেন।